Na temelju članka 9 a. Zakona o financiranju javnih potreba u kulturi (Narodne novine broj 47/90, 27/93, 38/09) i članka 13. Statuta Općine Gradac (Službeni glasnik broj 06/18 – pročišćeni tekst, 11/20, 4/21), općinsko vijeće Općine Gradac na 7. sjednici održanoj 23. prosinca 2021. godine donijelo je:

**P R O G R A M**

**financiranja javnih potreba u kulturi za 2022. godinu**

Članak 1.

Ovim Programom javnih potreba u kulturi Općine Gradac za 2022. godinu utvrđuju se kulturne djelatnosti, programi, aktivnosti i manifestacije od interesa za Općinu Gradac koje provode udruge.

Članak 2.

Javne potrebe u kulturi Općine Gradac za 2022. godinu ostvarivat će se kroz:

1. Financiranje rada kulturno-umjetničkih udruga
2. Financiranje udruga koje promiču očuvanje kulturne baštine

Članak 3.

Sredstva namijenjena financiranju javnih potreba u kulturi iskazana su u Proračunu Općine Gradac za 2022. godinu u Programskoj klasifikaciji u okviru Programa Poticanje rada kulturnih udruga u ukupnom iznosu od 80.000,00 kn.

Članak 4.

Raspodjela financijskih sredstava iz članka 3. provest će se putem javnog poziva/natječaja sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN br.26/15).

Članak 5.

Sredstva dodijeljena kulturnim udrugama isplaćivat će se na njihove žiro račune ovisno o ostvarivanju proračuna.

Korisnici sredstava su obvezni voditi računovodstvo sukladno propisima o računovodstvu neprofitnih organizacija te podnositi izvješće o utrošku sredstava Općini Gradac.

Članak 6.

Program financiranja javnih potreba u kulturi za 2022. godinu objavit će se u službenom glasilu Općine Gradac ''Službeni glasnik'', a stupa na snagu 01. siječnja 2022. godine.

KLASA: 021-05/21-01/92

URBROJ: 2147-04-21-01-1

Gradac, 23. prosinca 2021.godine

PREDSJEDNICA OPĆINSKOG VIJEĆA

 Anita Lasić